Grunnen er at evolusjonære slektskapsanalyser har vist at de respektive gruppene ikke hører til noen av de tradisjonelle ordenene. Det er altså slik at disse gruppenes orden «gjenstår å bli identifisert» – tvert imot vet man nokså nøyaktig hvor gruppene befinner seg i plantenes stamtre, men vet nettopp derfor at de ikke kan tilhøre noen eksisterende orden. Dette kommer av at systemet med ordener og andre taksonomiske kategorier er eldre enn dagens evolusjonsforståelse, og derfor ikke er tilpasset den kjensgjerning at et stamtre består av noen store og mange små grener.